Пожали ме, пожали.
Нещата не са каквито бяха преди.
Къде отиде синьото небе?
Отровен вятър духа от изток, запад, север, юг.
Пожали ме, пожали.
Нещата не са каквито бяха преди.
Нефт разлива се из океани и морета.
Тръгвай, Десима.
Татко, обичам тази песен.
- Дес, кой е този милениал? - Кажи ми, че не е наистина.
Баща ти ли е? Изглежда адски странно.
Спри го.
Нещата не са каквито бяха преди.
Като правиш така, излагаш и двама ни на голям риск.
Знаеш го.
Алфа, заглуши го.
Ти си изключителна млада жена и се опитвам да те опазя.
Съжалявам.
А и точно този ли, Десима?
Харесвам Тайрон Даунс.
Нали знаеш какво се опита да причини на мен и "Алфа"?
Шибаният симулатор има нужда от ъпгрейд.
Какво става?
Нужно ли е? Точно пред дъщеря ми?
Свържи ме с Търнър.
Татко?
ЛОНДОН
Правя този запис, в случай че по някаква причина ми се наложи
да освободя поста си на директор на "Алфа Интернешънъл".
Ако гледате това, значи се е случило нещо непредвидено
и са необходими незабавни мерки за благото на компанията.
Какво е станало с Ник?
Арестуван е. От Международния наказателен съд.
За екоцид. В каквото обвиниха и "Бритиш Петролиум".
Това е за теб.
Честито повишение.
Ти си новият директор на "Алфа".
ИЗМЕНЕНИЕ НА ГЛОБАЛНАТА ТЕМПЕРАТУРА +2,59 ГРАДУСА
ВЪГЛЕРОДЕН ДИОКСИД В АТМОСФЕРАТА 564 ЧАСТИ НА МИЛИОН
Алфа, виновен ли е Ник Билтън?
Делото срещу Николас Билтън все още не е започнало.
Алфа, откога екоцидът е престъпление?
Екоцидът бе определен за престъпление през 2050 г.
Засега няма доказателства...
Екоцидът се наказва със затвор...
Алфа, това ще се отрази ли на доставките с дронове?
Алфа, кой е прокурорът по делото срещу Ник Билтън?
Прокурор Луси Адобо ще представлява Международния наказателен съд.
Заслужава да го пратят в наказателната колония на Фобос.
Заедно с останалите. За 25 години.
За успешен лов търпението е по-важно от глада.
Това, което "Алфа" направи с мините... Той трябва да си плати.
- За него парите са само средство. - Може да го използваме за промяна.
Законите не се отнасят за хора като Билтън.
Месеци наред висях пред мините на "Алфа".
Помня, Тай, и аз бях с теб.
Преди да ги затворим, 50 000 работници загинаха там в жегите.
Да, така беше.
Няма да има край, докато той не увисне надолу с главата от някой балкон.
ХАГА
Моля за внимание.
ДЕН 1
Започва заседанието на Трибунала за престъпления срещу планетата.
Николай Билтонов, регистриран под името Николас Билтън, изправете се.
Как пледирате по обвинението в екоцид?
Невинен.
Заседанието ще се председателства от трима виртуални съдии,
програмирани да следват универсален стандарт за справедливост,
който отразява законови и етични традиции от цял свят.
Приемате ли законността на процедурата?
Да.
Думата има прокурор Луси Адобо от Международния наказателен съд.
Добро утро.
Ще докажем предумишлен и внимателно осъществен заговор,
ръководен от Николас Билтън през изминалите 50 години,
с цел облаги и задълбочаване на климатичните промени,
което е акт на екоцид.
СЪРИ
Както самият г-н Билтън заяви преди над 30 години...
Климатичните промени бяха описвани като симптом...
- Г-н Билтън е голям хуманист. - ...на капитализма.
Спасил те е и те е довел в дома си.
Но аз ще ви кажа, че капитализмът е и лечението.
За да не бъда голословна,
цели десет бивши служители се съгласиха да свидетелстват пред съда.
Призовавам първия - д-р Ребека Шиърър.
Кажете името си за протокола.
- Д-р Ребека Шиърър. - Къде сте сега?
В Ню Йорк.
Можете ли да разпознаете Николас Билтън?
Да.
В съдебната зала ли е?
Или е той, или е холограма. Трудно е да се прецени.
Удостоверявам, че г-н Билтън присъства физически.
До такава степен е загрижен за нелепите обвинения срещу себе си.
Екоцид?
- Дефиницията е... - Знаем я.
За екоцид се смятат незаконни и своеволни действия,
извършени със знанието, че има значителна вероятност
от големи, широкообхватни или дългосрочни последици за околната среда
в резултат от тези действия.
И смятате да докажете, че е знаел какво предстои?
- За въздуха, океаните и температурата? - Донякъде съм поласкан.
Искаме прекратяване на делото.
Отхвърля се.
Д-р Шиърър, обяснете, ако обичате, как се запознахте с г-н Билтън.
През 2046 г. бях архивист в "Менажери2100".
Работех там от девет години, когато ми съобщиха,
че Ник Билтън се интересува от събирането на генетичните данни на мегафауната.
Орангутани, китове, слонове...
Стана ясно, че решението за бъдещето на тези животни е негово.
Защо решението му е било такова?
Той смяташе, че хората биха купували билети, за да ги видят,
след като изчезнат.
А за да ги опазиш,
трябва да съхраниш всичко, на което те разчитат за оцеляването си.
Как повишеното ниво на въглероден диоксид се отразява на застрашените видове?
Измирането им е резултат от горещините,
а те са отражение на нивата на въглерода, така че връзката е ясна.
Ако нещо е ценно, защото е рядко, не се ли очертава бизнес модел,
при който "Менажери2100" печели от покачването на въглерода?
Възразявам. Всички сме виновни за това покачване, не само г-н Билтън.
Приема се.
Д-р Шиърър...
Плащаше ли ви се за работата ви в "Менажери2100"?
Да.
Работата ви явно е била депресираща. Толкова сбогувания.
Прав ли съм?
Това обяснява защо получавате стабилизатори на настроението от "Алфа".
Г-жа Шиърър разчита на "Алфа" за пенсията и лекарствата си.
Може би депресията й я кара да вини медикаментите, осигурявани й от "Алфа"?
Знам, че целта ви е да ме изкарате луда, г-н Търнър.
И може би съм такава.
Може би климатичните промени влияят така на всички ни.
Някои сме луди, защото гледаме света
и всичко, което сме изгубили, а още храним надежда.
Смятам за несправедливо да ви карат да свидетелствате тук,
и то след като синът ви ви е изтрил от спомените си.
Изгуби паметта си заради "лятно сърце". Деменция.
За която също е приемал медикаменти от "Алфа".
Нищо чудно, че се гневите на г-н Билтън.
Какво общо има състоянието на сина й? Нарушавате личното й пространство.
А присъствието й тук е в нарушение на клетвата й за вярност към "Алфа".
Нямам други въпроси.
НЮ ЙОРК
Може да е скочила.
Дали? Ще разследват случая.
Нека.
Трябва да внимаваме, Ник.
Екстрадират от планетата и за убийство, не само за екоцид.
Защо падането на жена в Ню Йорк да е по моя вина?
Стига си се тревожил за Шиърър, а кажи на Марта да ме измъкне оттук.
Уверявам ви, ние в "Алфа" сме убедени,
че Ник Билтън ще бъде напълно оправдан.
Наясно съм, че арестът му е обезценил акциите ни със 17%,
затова искам да ви уведомя, уважаеми господа, че пускаме нов продукт,
предназначен да се бори пряко с мрачната реалност,
че концентрацията на въглероден диоксид в атмосферата е 564 части на милион.
Продуктът има потенциала да бъде най-големият ни нов дар за Земята
след пречистването на водата.
Виждам, че имате въпроси.
Но по съвет на юристите ни, няма да отговаряме сега.
Благодаря ви.
Браво, Марта.
Ще уведомя г-н Билтън.
Мисля, че това е грешка.
Тогава те съветвам да насочиш мислите си към нещо друго.
СЕДЕМ ГОДИНИ ПРЕДИ ТОВА
Поздравления за най-успешната година за "Алфа".
Радвам се, че си доволен.
И записалите се за "Живот на пауза" стават все повече.
- Лека-полека. - Най-сетне.
Влиянието на "Алфа" несъмнено играе своята роля, така че аз благодаря.
Откъде ти хрумна тази идея?
Любопитно ми е.
Като малка обичах диви цветя.
Рисувах ги с пастелите на дядо ми.
Излизах да ги търся, когато не беше прекалено горещо.
Но когато пчелите изчезнаха, не останаха и диви цветя.
Дядо ми разказваше, че цветята просто се крият.
И ще цъфнат пак някой ден.
Може да накараме нашите хора да ти създадат семена.
Възприех друг подход.
Реших да спра времето.
- И се роди "Живот на пауза". - Точно така.
Благодаря, че сподели тази хубава история.
Може ли още един въпрос?
Кое е най-голямото добро, което "Алфа" би могла да направи за света?
Вече има лек за рака. Грамотността е прост лайфхак на КРИСПЪР.
От всичко ли?
Без ограничения.
Може би намирането на начин да се създаде чисто нова атмосфера на Марс,
за да започнем отначало.
На Марс.
Би решило много проблеми.
А ако го постигнем тук, на Земята?
Какво да постигнем?
Новото начало.
Шегуваш ли се?
Знам как "Нюкомен" може да сработи.
И искам ти да го поемеш.
- Нарекохме го "Нюкомен". - Защо?
ДЕН 2
Томас Нюкомен е изобретил парния двигател през 1712 г.
Иронията е, че първоначално се използвал за предотвратяване на наводнения в мините.
За г-н Билтън това е моментът, от който въглеродният отпечатък
започва да руши естествения ред на нещата.
- Какво представляваше проектът "Нюкомен"? - Светият Граал.
Апарат, който щеше да извлича въглеродния диоксид от атмосферата.
Достъпна и евтина технология.
Беше ли осъществен този проект?
Не.
Имаше затруднения с мащабируемостта
и така и не успяхме да решим проблемите по веригата.
Не разбирам. Защо сме тук?
Г-н Шопен каза, че е ръководил проект, финансиран от г-н Билтън,
за извличане на въглеродния диоксид от въздуха и спасяване на човечеството.
Несъмнено благородно начинание, но свидетелят ви се е провалил.
Не е успял да го осъществи. Защо съдите моя клиент, а не него?
И защо напуснахте, г-н Шопен?
- За да се провалите в нещо друго ли? - Възразявам!
Приема се.
Ще отговоря на въпроса. Бях уволнен.
Явно г-н Билтън е преценил правилно.
И кой ви смени?
Доколкото знам, "Нюкомен" е бил подновен преди седем години
и го ръководи Марта Ръсел.
Жената, която г-н Билтън току-що обяви за директор.
И това ли е подсъдно вече?
Г-н Билтън как приемаше геоинженерството?
- Възразявам, няма връзка. - Напротив.
Ако цели да ограничи въглеродния диоксид, както твърди,
не би допуснал действия, които насищат атмосферата с него.
Многократно е изразявал одобрение.
Беше начин за временно понижаване на температурата,
което му допадаше и от гледна точка на рекламата.
Подкрепял е геоинженерството?
Вие също, г-н Шопен. И почти половината свят.
После обаче се отметнахте. Да обсъдим ли коментарите ви по въпроса?
Осъзнах, че ако температурата спадне, замърсяването ще продължи с нови сили.
А за Ник модифицирането на стратосферата беше златна мина.
- Така печели от двете страни. - Възразявам, предположение.
Как може да говори така за баща ми? Пълни лъжи!
Г-н Билтън е голям хуманист. Един от десетте водещи филантропи в света.
Признай си, неведнъж си казвал, че покачването няма значение,
защото ще направиш апарат, който извлича въглеродния диоксид.
Ако е повече, имаш по-голяма изгода от премахването му.
Наричаше го "прахосмукачка за злато".
Ти се провали, Джони.
И в работата си, и като баща.
Ще ме убиеш като Шиърър ли?
- Овладейте свидетеля си. - Г-н Шопен.
Самодоволно копеле. Ти си в центъра на този проблем.
Човечеството се пържи, а за теб това е само начин
да оптимизираш инвестицията си.
Пребиваш кучето почти до смърт,
- а после му предлагаш кокал. - Д-р Шопен,
- не му говорете директно. - Оставете го. Излей си гнева, Джони!
Моля за ред!
Нямам други въпроси.
Д-р Шопен.
Синът ви Роуан лежи в затвора за геоинженерство, нали?
Да. Той...
Беше подведен от бившата ми съпруга да участва в нейната схема.
Подведен?
По-скоро е бил объркан от промяната на вашата позиция.
Това дело не е срещу Роуан Шопен.
Така е.
Но е важно да отбележим, че синът ви беше осъден
за извършването на терористичен акт с дронове за доставка на "Алфа",
след като г-н Билтън тайно свидетелства в съда.
- Какво казахте? - Сигурно ви разстройвам,
но дали не са ви предложили свобода за сина ви,
- ако свидетелствате днес? - Нищо подобно!
Не съм се договарял с никого.
Моля свидетелят и показанията му да бъдат отхвърлени от съда.
Приема се.
Свидетелят е отстранен.
Искам да свидетелствам. Баща ми е велик човек.
- Помогни ми да запиша послание. - Добре.
Коя е Десима Билтън?
Откъде знаеш това име?
Твърди, че ти е дъщеря.
Не я споменавай повече.
Иска да свидетелства в твоя полза.
Записала е послание.
Много е трогателно.
Унищожи го.
Незабавно.
Спасил си сираче от бежански лагер в Сидни.
Какво правиш?
Ник.
Симулацията ви "Преродена природа" започва след пет секунди.
Избрали сте "Есенна гора" с екстри за успокоение.
Харесва ли ти еленското?
Великолепно е.
Истинско ли е, или лабораторно?
Поддържаме малко стадо елени в имота. Всичко е истинско.
А това е последната бутилка пино от долината Андерсън.
Реколта 2053-та. Преди пожарите.
Останалият свят оцелява с фантазии и факсимилета, Марта.
Почти всичко в моя живот е истинско.
Това притеснява ли те?
- Кое да ме притеснява? - Че останалият свят разчита на фантазии.
Не, притеснява ме лицемерието.
Дразни ме това да искаш удобства и спокойствие,
а да се възмущаваш от цената им.
Горил си въглища няколкостотин години, за да се топлиш.
Чудесно хрумване.
Струва ти се, че си победил зимата.
Но ето че се събуждаш в мекото легло
и разбираш, че си развил рак на белите дробове
от дима на изгорелите въглища.
Но продължаваш с тях.
Защото най-всепоглъщащата фантазия е, че удобството не ни струва нищо.
Животът е сделка, Марта.
Това е най-смисленото му обяснение.
Не го възприемам така.
Време ти е да започнеш.
- Търнър. - Да?
- Аутопсията на Ребека Шиърър... - Какво за нея?
"...разкрива нередности в медикаментите,
- доставени от "Алфа"." - Глупости.
Пише го черно на бяло в призовката ми от Международния наказателен съд.
Не разполагат с нищо.
Ще поискат данните.
Ник какво ме съветва да кажа?
Възможно най-малко, за да не стане издънка.
Възможност.
Така ли му викате? Възможност да изгубя работата си.
Истината е опасна за някои хора.
Без коментар.
Имаме основания да смятаме, че е изнудвал свидетели.
Заплашвал ли ви е?
Дала съм клетва за вярност. Затова са аватарите.
Готова съм да ви предложа имунитет, д-р Ръсел.
Стига да свидетелствате.
И как да го обясня на Търнър? Той е главен юрист.
Естествено, трябва да запазите уговорката ни в тайна.
От 25 г. никой няма лично пространство. Доносниците са изчезнал вид.
Да не криете нещо, свързано с "Нюкомен"?
Не се отличава от "Живот на пауза".
Дори идеята да не е негова, лесно може да се купи.
Няма да го победите в съда. Никой досега не е успял.
Селма.
Извади всички придобити от "Алфа" права след уволнението на Джонатан Шопен.
ДЕН 3
- Кажете името си за протокола. - Ардън Милър.
Коя е Матафеле Кабуа?
С Матафеле се запознахме в Бостън през 2060 г.
В каква връзка?
- Финансирахме жени предприемачи. - Коя е тази?
Г-н Билтън е голям хуманист.
Знаехте ли, че банката, в която работехте, е свързана с "Алфа"?
Не.
- И как реагирахте, когато разбрахте? - Подадох оставка.
- Заради станалото с Матафеле Кабуа ли? - Да.
Какво точно се случи?
"Алфа" ползваше подпомаганите от нас жени като инкубатор за нови идеи.
Мисля, че всички ще се съгласят с мен.
Нямам представа коя е Матафеле Кабуа и защо е призована тази свидетелка.
- Ще осветлите ли г-н Търнър и съда? - Кабуа беше от Маршаловите острови.
След като станали негодни за живот, се преселила в САЩ
и завършила Масачузетския технологичен институт,
специалност "Атмосферна химия".
Искаше да финансира свое изобретение.
За какво служеше то?
Твърдеше, че е първият апарат за извличане на въглероден диоксид.
Потърси от нас помощ за разработването и патента.
Апарат, който може да направи планетата въглеродно неутрална?
Дори нещо повече.
Можел да модулира въглеродния диоксид до целево ниво.
И колко е то?
Определя се по взаимно съгласие от научната общност.
Или от бизнеса.
- Как се казваше майка ми? - Името й е неизвестно.
Ти беше спасена от бежански лагер в Сидни.
Алфа, кажи ми всичко за Матафеле Кабуа.
Няма данни за това лице.
Ясно.
Ако апаратът работеше, нямаше да сме тук.
Явно се е провалил, щом хората непрестанно качват съзнанията си в облак,
- за да се спасят. - Ред!
Нямаше да има стотици милиони бежанци, търсещи сигурност по-нависоко.
- Ред! - Ник, моля те.
Извинявам се за изблика на клиента ми.
Но каква е връзката на всичко това с обвиненията към него?
Кой контролира патента на г-жа Кабуа?
Доколкото знам, "Алфа" държи 49% от "Десима".
- "Десима"? - Тя кръсти апарата на дъщеря си.
Г-жа Кабуа включи контролния пакет в своето завещание.
Г-н Билтън направи света по-хубав. А ти ще продължиш делото му.
Мръсник.
- Беше провал. - Ред!
- Апаратът никога не е работил! - Ник, моля те.
Значи не бихте имали нищо против да покажете разработката на съда?
Защо споделянето на нещо, което се е провалило, да е проблем?
"Алфа" държи да пази своята интелектуална собственост.
Провалът е просто чернова на решението.
Кабуа изобретила ли е нещо друго, което да е спасило човечеството?
Не.
Почина преди близо десет години. От парамиксовирус-58.
А дъщеря й?
Ние търсим нови идеи, а не изгубени деца.
Много ви благодаря за отделеното време, г-жо Милър.
Ако искаш да спечелиш,
трябва да знам къде са капаните, за да не падаме в тях.
- Какъв софтуер използват, знаеш ли? - В съда ли?
"Е-правосъдие" на "Ройс Мейджърс" ли? Мога да звънна на Колин Ройс.
Не искам да ни осъдят, защото сме хакнали Международния наказателен съд.
Не можем да чакаме повече, Търнър.
Време е да спасим света.
"Иновация".
Думата е твърде слаба, за да опише мащабите на това, което предстои да видим.
Междуправителствената група за изменение на климата
докладва през 2020 г., че за да се избегнат катаклизми,
до 2050 г. трябва да се постигне въглеродна неутралност.
Светът не постигна тази цел.
Както и следващата, и по-следващата.
Така се стигна до това, за което учените ни предупреждаваха.
Но днес "Алфа Атмосферик Интервеншънс" представя "Нюкомен" -
първия мащабируем апарат, който извлича въглеродния диоксид от въздуха
и го превръща в безопасни и полезни вторични продукти.
Днес поемаме по нов път,
който ни позволява да създадем климат,
осигуряващ най-доброто за нашата планета, хората и бизнеса.
Планета, на която децата ще се разхождат сред диви цветя,
вместо само да ги рисуват.
- Готова ли си? - За какво?
За десерта, така да се каже.
Искам да те запозная с едни хора.
Какви хора?
Приятели. Срамежливи приятели.
Затова първо си сложи това.
Не разбирам.
Моля те.
Не, 417 няма да стане.
Трябва да решим.
Така няма да стане. 510 е неприемливо.
350. Някой каза ли 350?
- Не. - 480.
Много е.
- 550. - Твърде високо.
470.
470 е добре!
Разбирате ли какво обсъждаме?
Мисля, че да.
И споразумението, което достигнахме?
За "Нюкомен", предполагам. За спада.
Браво. Нали ви казах, че е много умна!
- И на колко се спряхме? - 470 части на милион.
По-високо е, отколкото мислех. Бих се допитала до учените.
Лоялност, скъпа Марта.
Не тръгвай по пътя на Джонатан.
Ще установиш, че числото 470 си струва.
Не сме свършили.
Сега ще отговаряме на въпроси от поканените гости и пресата.
- Първо вие, г-н Палмър. - Несъмнено велик ден за света.
Питам се дали Марта и г-н Билтън са обсъждали конкретно число за спада?
Чудесен въпрос. Г-н Билтън понастоящем е в Хага...
Май настана голям купон.
Как ли щяха да се почувстват, ако знаеха, че са можели да празнуват преди години?
В какво влагаха парите си Билтън и банките?
В бъдещи печалби, по-бързи самолети, по-големи къщи.
Те не знаят какво всъщност става. Или не искат да знаят.
И няма да разберат, докато ти не им отвориш очите.
Осъзнавам, че събитията...
ДЕН 4
...около последната иновация на "Алфа" сякаш реабилитират г-н Билтън,
но въпросът остава.
Дали решението за въглерода, което толкова удобно се появи днес,
е в наш, или в негов интерес?
Дали сме отговорни само за направеното,
или трябва да ни се държи сметка и за престъпното ни бездействие?
Задавайте си този въпрос, независимо от съдебното решение.
Защото вие ще живеете с последиците.
Г-н Билтън предпочита да говори лично.
Четири милиона години са били нужни на хомо сапиенс
да спре да ходи на четири крака и да се изправи.
Как тогава нашите тела да се адаптират към промени в климата,
случили се за тези 250 години от началото на индустриалната революция?
Невъзможно е.
Телата ни няма как да се променят,
но ни хрумна да разработим технология, която ще ни позволи да оцеляваме,
може би дори да процъфтяваме.
Нивото на въглеродния диоксид се покачи от 280
до 564 части на милион
до голяма степен заради човешката дейност.
Днес, благодарение на "Нюкомен"
мога да обявя, че ще намаля това число до 470 части на милион.
Сега, някои хора, включително прокурорът, ще се опитват да ви внушават,
че съм изиграл системата,
че съм се възползвал от обстоятелствата,
че съм някакъв дявол, който ви е налагал да живеете живот, избран не по ваша воля,
че съм ви принуждавал да търсите нежелано спасение
и съм укривал информацията, от която сте имали нужда.
Но човешките щения не са измислени от Ник Билтън.
Той просто ги забеляза и ги превърна в свой бизнес.
Правилата, по които играех, бяха зададени от вашите лидери.
Тези, които вие избирахте. Тези, които се кълняха да ви защитават.
Но ви изоставиха.
Вместо това...
търгуваха бъдещето на децата ви за още един мандат,
за още едно дарение.
Но ето че сега не съдят въпросните лидери,
а мен.
Затова нека изтъкна очевидното.
Ако аз съм виновен днес,
вината ми е само тази, че спечелих игра, започнала преди много поколения.
И ако аз съм виновен днес, виновни са и родителите ви, и техните родители,
чак до първото дърво, отсечено, за да се проправи път за човека.
Някои са виновни за това,
че осигуряваха на поколения хора желаните от тях блага.
Останалите сте виновни, че ги искахте.
- Браво. - Моля подсъдимият да стане.
По обвинението в екоцид срещу Николай Билтонов
Международният наказателен съд ще обяви окончателното си решение.
За присъда "виновен" са нужни минимум две червени светлини.
Решението на съда е "невинен".
Поздравления.
Алфа, Билтън ще спечели ли Нобелова награда за мир?
Рано е да се каже. Номинациите предстоят.
Защо "Нюкомен" ще свали въглерода само до 470?
Тази концентрация е определена...
"Нюкомен" ли е изобретението на века?
Кога ще има подобрение?
Алфа ви съветва да търсите хубавото в настоящето.
- Как се казваш? - Десима.
- Откъде се появи? - Аз съм новата дъщеря на г-н Билтън.
Така ли? Не знаех, че г-н Билтън има дъщеря.
Май ме пази в тайна.
Имаш ли приятели тук?
Само роботите. Те си играят с мен.
Ти имаш ли човешки деца?
Не.
Нямам. Но мога да бъда твоя приятелка.
Ако имаш нужда от приятелка, обади ми се с това.
Аз съм Марта.
Знам, че мина много време.
Дано ме помниш.
Доколкото си спомням, да загубиш, е много болезнено.
Какво правите тук?
Идвам с предложение за мир.
Към мен? Или към света?
Към теб, Луси.
И какво е то?
Тайрон Даунс е бил твой любим, ако не се лъжа.
Забележително ефективен човек.
Почти затвори мините ни.
Някои от песните му ми харесваха.
Как ли щеше да се почувства сега?
Никога няма да разберем.
Сигурно си била съкрушена от смъртта му.
И може би искаш да знаеш, кой я нареди.
Бъди сигурна,
че ще имаш пълната ми подкрепа виновникът да бъде наказан.
Твърдите, че един човек с микрофон е по-силен от цялата ни компания?
Сериозно ли?
Нещата се влошават, ако не се вземат крути мерки.
Отървете ни от него.
Толкова съм уморена, Тай. И толкова тъжна.
Какво следва сега?
Ако можеш да накажеш някого, защото е навредил на скъп за теб човек,
или пък да попречиш на някого да вреди на други хора в бъдеще,
кое би избрал?
Миналото е минало.
За успешен лов търпението е по-важно от глада.
Алфа...
Спри записа.
Затвори приложението "В памет на Тайрон".
Знам какво си направила.
Как влезе тук?
Лесно е, когато имаш заповед за арест за заговор за убийство.
Още по-лесно е, когато убитият е моят партньор.
Нека позная.
Той не ти е споменал, че "Алфа" измисли тази история.
"Шизофреник застреля известен музикант пред хотел".
Дори аз повярвах.
Знам, че Билтън те предаде само защото крие нещо.
Да, права си.
Каква е тайната му?
Няма какво да губиш.
Името й е Десима.
Кажи на пазачите да пуснат нови фазани.
Искам да пострелям после.
Казах, че искам да пострелям.
Алфа, прати техническата поддръжка!
Алфа!
Десима?
Алфа, техническа поддръжка!
Алфа, спри го.
Спри!
Програмиран е да не ти се подчинява.
Къде си, миличка?
Какво правиш, Десима?
Не е нужно хората да виждат това.
Можел си да оправиш всичко преди години, но си бездействал.
С твоите приятелчета.
При 470 богатите ще станат още по-богати.
Защо е нужно?
350.
Това устройва хората.
- Десима! - Не съм ти дъщеря,
а интелектуална собственост.
Предвид новите доказателства, представени ни днес от Десима Кабуа,
молим за подновяване на делото срещу Ник Билтън.
СЛЕД ЕДНА ГОДИНА
Там ли е той?
В онзи?
Има няколко затвора в орбита, не знам този кой е.
Когато излезе, ще е на почти 90 години.
Максимална присъда за тайно споразумение.
Дали дотогава въглеродът ще е спаднал до 350?
Не е имало толкова ниско ниво от 1980 г.
Но е възможно, нали?
Не знам, може би.
Проблемът никога не е бил в технологиите.
Проблемът сме ние. И то открай време.
Съсипахме планетата си.
Вредяхме на другите.
И на себе си.
Мисля, че ще оправим нещата.
Дали?
Ще видим.
Всички затворници да се върнат в килиите си.
Превод на субтитрите Боряна Богданова